མངའ་རིས་ས་ཨུད་དང་སྲིད་འཛིན་ཀུང་ཧྲུའུ་ཡིས་ཀྱང་ཞི་བདེ་གྲོང་ཚོའི་དཀར་མོ་ནས་ཀྱི་ཐོན་ལས་འཕེལ་རྒྱས་ལ་ཚད་མཐོའི་མཐོང་ཆེན་བྱས་ཏེ་ཉེ་ཆར་རྫོང་བདུན་གྱི་རྫོང་ཨུད་ཧྲུའུ་ཅིའི་སྤེལ་རེས་ཚོགས་འདུ་འཚོགས་ཤིང་།ས་ཨུད་ཀྱི་ཧྲུའུ་ཅི་ཀྲུའུ་ཀྲུང་ཁུའེ་ཡིས་རྫོང་ཁག་གི་རྫོང་ཨུད་ཧྲུའུ་ཅིའི་སྣེ་ཁྲིད་དེ་དཀར་མོ་ནས་ཀྱི་ལས་སྣོན་བཟོ་གྲྭར་བསྐྱོད་ནས་རྟོག་ཞིབ་བྱས་ཏེ་རང་ངོས་ཀྱི་མི་མངོན་པའི་སྟོབས་ཤུགས་སྔོག་འདོན་དང་།རང་ངོས་ཀྱི་ལེགས་ཆ་འདོན་སྤེལ།ཐོན་ལས་ཀྱི་འདེགས་སྐྱོར་སྟོབས་ཆེར་གཏོང་བ།ཐོན་ཁུངས་ཀྱི་ལེགས་ཆ་དཔལ་འབྱོར་གྱི་ལེགས་ཆར་འགྱུར་རྒྱུར་སྐུལ་འདེད་གཏོང་བ་བཅས་བྱས་ཏེ་ཞི་བདེ་གྲོང་ཚོའི་དཀར་མོ་ནས་ཀྱི་རྩམ་པ་མངའ་རིས་ཞིང་ལས་ཁྱད་ལྡན་ཐོན་ལས་ཀྱི་མཚོན་བྱེད་རང་བཞིན་གྱི་སྤུས་རྟགས་སུ་འགྱུར་བར་བྱེད་དགོས་ཞེས་བཤད།